Vrou se liggaam gevind naby Mosselbaai-haweArgieffoto Foto: NSRI, Facebook Die Nasionale Seereddingsinstituut (NSRI) het Saterdag ŉ vrou se liggaam uit die see gehaal naby die hawe in Mosselbaai. “Die NSRI is omstreeks 10:00 ontbied ná polisieberigte dat ŉ liggaam naby die hawe in die see dryf,” het Andre Fraser, stasiebevelvoerder van die NSRI, gesê. “NSRI Mosselbaai se reddingswemmers, die Suid-Afrikaanse Polisiediens, Wes-Kaapse departement van gesondheid en ER24-paramedici het reageer.” ŉ Duiker van ŉ plaaslike duikmaatskappy het ŉ volwasse vrou se liggaam opgemerk en uit die water gehaal. “Paramedici het tevergeefs die vrou probeer bybring. Sy is op die toneel dood verklaar.” Die polisie doen ŉ geregtelike doodsondersoek. Die identiteit van die vrou en haar oorsaak van dood word deur die polisie ondersoek.